Mas um kazu di abuso sexual di menor ki sta choka populason di ilha di Santanton.
Onti segunda fera di tarde, 9 di Fevereru, Polícia Nacional di Ribeira Grande, poi prezu, seis indivíduos suspeitos di manti relason sexual repitidamente ku um kriança di 11 anu na Penha de França.
Suspetus ta ser apresentadu hoji terça-fera, dia 10, na Tribunal di Ponta di Sol.
Segundu jornal asemana, es recebe informason di um fonte, ma, mas di 10 pessoas sta envolvedu nes kazu di crime sexual kontra es kriança.
Kazu foi denunciado pa um mudjer ki ê agente di polícia, dispos ki menina di 11 anu kontal alguns detalhes di si íntimidade ku homis.
Homis casados e ku responsabilidade social ku idades entre 20, 30, 50 e até 83 anu, ta fazia sexo ku el e es ta daba el komu pagamento dinheru ou kumida.
Mas um bês história sta ripiti sima na kazu ki kontici ka dura li ku um menor di 13 anu na Pontinha da Janela na Santanton, undi ki 2 semana atras 9 homi foi kondenadu na tribunal por violason sexual di menor.
Sima na keloutru kazu, es kriança di 11 anu tambê ê um kriança ki ta vive na um situason di risco, na meio di txeu pobreza.Familia ka ta kuida del, e es ta dexal na rua ti altas hora di madrugada e abusadores ta proveta es situason pa tental ku dinheru e otrus kusas em troka di sexo.
Mesmu dispos ki kazu dja foi denunciado, kriança ti inda sta kontinua na vivi ku si familia.
Asemana
kea_Latn por_Latn por_Latn kea_Latn kea_Latn kea_Latn kea_Latn kea_Latn kea_Latn kmb_Latn